
Studieprogramrapport for - Det juridiske fakultet 2004/2005

Det juridiske fakultet har to studieprogram, masterstudiet og PhD-studiet i rettsvitenskap. Studieprogramrapportene ble godkjent av fakultetsstyret i møte 10. oktober (sak JF 46-05).

Masterstudiet i rettsvitenskap

Høsten 2003 tok Det juridiske fakultet opp de første mastergradsstudentene på første avdeling jus.  Cand. jur graden er i ferd med å avvikles. I en overgangsfase blir det gitt tilbud om undervisning og eksamen både etter cand.jur. modellen og etter mastergradsmodellen.

Høsten 2004 ble det avholdt ordinær eksamen for siste gang på JUS-200 (2 avdeling, cand.jur.) og JUS- 300, ( 3 avdeling, cand. jur.) mens det høsten 2006 arrangeres ordinære eksamen på JUR-400 ( 4 avdeling, cand.jur.) for siste gang. Cand jur. studiet er delt inn i 4 avdelinger, mens masterstudiet er delt inn i 5 avdelinger. 

I studieåret 2004/2005 er det gjennomført evalueringer av samtlige emner det har vært gitt undervisning i. Studentevalueringen er samtalebasert med møter ved slutten av hvert semester med følgende deltakere: to tillitsvalgte studentrepresentanter, en representant fra juridisk studentutvalg (JSU), leder eller nestleder fra avdelingsutvalget på den aktuelle avdeling og en fra administrasjonen. Lærerevaluering er igangsatt i løpet av studieåret 2004/2005 og foregår i form av utfylling av eget skjema på papir eller elektronisk etter endt undervisningsbolk.   

Evaluering av studieåret som helhet ble foretatt av Studieutvalget (programstyret) 29.06.05 (sak 43/05)

Evalueringsordningen er nærmere beskrevet i Kvalitetssikringssystemet for masterstudiet i rettsvitenskap av 16.12.04, som er en videreutvikling av evalueringsreglementet for cand jur studiet.  

2. 
Studentenes forkunnskaper og rutiner for opptak

2.1
Opptak og studieprogresjon

Masterstudiet i rettsvitenskap har kun opptak i høstsemesteret. I vårsemesteret vil det bare foretas opptak til enkeltemner (spesialfagene). 

Masterstudiet i rettsvitenskap er et adgangsbegrenset studium og tar opp 100 studenter pr år.  Søkertilgangen til masterstudiet er god, og for studieåret 2004 / 2005 var økningen i antall søknader på om lag 30 %. Det var 1684 søkere til våre 100 plasser, av disse hadde 387 søkere masterstudiet ved UiTø på førsteprioritet. 

2.2 
Opptaksrutinene til masterstudiet i rettsvitenskap 

Opptaket foregår via samordnet opptak. 2/3 av studieplassene er øremerket studenter fra Nord-Norge, 1/3 av studieplassene gjelder for søkere fra hele landet. Utsending av tilbud innen begge disse grupper foretas ut fra overbookingstall fastsatt av den lokale opptakskomiteen på bakgrunn av tidligere års erfaringer med hvor mange studenter som ikke takker ja til studieplassen eller ikke møter fram. Det er høyt nivå på de studentene som tilbys plass. Eksempelvis hadde de siste som ble tilbudt plass på grunnlag av primærvitnemål 50,7 poeng (hele landet) og 47,6 (nordnorsk).  

Tre studieplasser er øremerket samiske søkere. Denne kvoten blir først tatt i bruk dersom det ikke kommer inn samiske søkere på noen av de andre kvotene. 

3. 
Studentenes læringsmiljø

De fysiske fasiliteter er forbedret kraftig med flytting til teorifagsbygget. Fjerde og femteavdelingsstudentene (masternivå) har fått egne kontorer som deles av 5-6 studenter. Tilbakemeldingene fra disse har vært at kontorene fungerer godt, bortsett fra litt støy fra pauserommet. Første til tredjeavdelingsstudentene(lavere grads nivå) har tilgang til lesesal på plan to, samt i biblioteket for psykologi og jus på plan tre. Det tok veldig lang tid før lesesalen på plan to kunne benyttes, og det kom en del klager fra studentene på bakgrunn av dette. Vi har fått tilbakemeldinger fra studentene om at lesesalene krever en del støydempende tiltak, for eksempel er det mye bråk når dørene går igjen.

Når det gjelder tilrettelegging for studenter med nedsatt funksjonsevne er forholdene langt fra tilfredsstillende. Dette gjelder så vidt vi kjenner til hele teorifagsbygget. For eksempel kan der nevnes at dørene er umulig å åpne for rullestolbrukere, det er ikke planlagt egne leserom/leseplasser for studenter som på grunn av alvorlige lidelser ikke har mulighet til å benytte de ordinære lesesalene, og merkingen for svaksynte er for dårlig. Nevnte eksempler er en alvorlig svikt ved læringsmiljøet for den gruppen studenter vi her snakker om. Ved fakultetet har vår kontaktperson for studenter med funksjonshemninger gitt tilbakemeldinger om dette til sentraladministrasjonen i høringsuttalelse til revidert handlingsplan for studenter med nedsatt funksjonsevne (DL 200501537-9).

4. 
Studieadministrative tjenester.

Det juridiske fakultet vedtok i august 2004 at administrasjonen ved fakultetet skulle seksjoneres i en studieseksjon, forskningsseksjon og en seksjon for personal. Studieseksjonen ved fakultetet er under oppbygning, og vi mangler fremdeles en del personell for å i vareta alle funksjoner på en tilfredsstillende måte. Spesielt er det nødvendig at staben styrkes på studiekonsulentsiden. For tiden er det en studiekonsulent under ansettelse. I tillegg er en studiekonsulent engasjert for ett år.

Spesielle utfordringer for studieadministrasjonen fremover er å satse på økt tilgjengelighet overfor studentene, f. eks. et eget kontor for studieveiledning på plan 3 med fast treffetid. I tillegg ønskes det å prioritere en økt satsning på internasjonaliseringsarbeidet ved fakultetet.

5. 
Undervisning 

5.1 
Generelt.

Fakultetet skal tilby varierte undervisningsformer med hovedvekt på seminargrupper med problemorientert undervisning, jf studieplanen punkt 6.3. Det er lagt opp til at praktiske øvelser skal inngå, og det er lagt inn som et eksamenskrav at alle studentene på samtlige avdelinger skal ha gjennomført en muntlig presentasjon / prosedyreøvelse før skoleeksamen på avdelingen. Studieutvalget har anmodet om at rettssalen i størst mulig grad skal brukes til dette formålet. Høsten 2004 var det ikke mulig å gjennomføre undervisning i rettssalen da en del av utstyret ikke var komplett (teknisk og fysisk). I vårsemesteret ble rettssalen benyttet mye i seminarundervisningen. 

Studentevalueringene har vist at studentene generelt var fornøyd med studieårets undervisning. Undervisningen ved masterstudiet i rettsvitenskap skiller seg fra andre fakulteter ved at undervisningen gis blokkvis og ikke langsgående. Denne måten å gi undervisning på medfører utfordringer i planleggingsarbeidet.  Det var noen merknader til at det ved enkelte avdelinger var for tettpakket program, samt at man ønsket lesetid mellom de ulike fagene (emnene). 

Det er et mål at alle som skal ha ansvar for seminarundervisning, på forhånd har gjennomgått opplæring for seminarledere i regi av Pedagogisk forum ved fakultetet. Også andre pedagogiske spørsmål tas opp til debatt i dette forumet som holdes ca tre ganger pr semester.
Jusstudiet er til en viss grad egnet for selvstudium, og det er svært lite av undervisningen som er obligatorisk. Vi er derfor fornøyd med at rundt 70 - 80 prosent av studentene deltar i de undervisningsaktiviteter fakultetet tilbyr. Hovedårsakene til at en del studenter helt eller delvis ikke følger undervisning synes å være bosted utenfor Tromsø og/eller jobb på dagtid. Systemet for påmelding til seminar (for et helt semester om gangen/alle emner) forklarer at vi innen enkelte fag/emner har færre deltakere enn påmeldte. 

5.2 
IKT i utdanningen

All informasjon til studentene skjer elektronisk, på hjemmesidene til fakultetet og ved Websim-varsling til den enkelte. Seminarmateriell og disposisjoner legges i stor grad ut på nett.

De fleste rettskilder som studentene trenger i sitt studiearbeid, er tilgjengelige via Lovdata og andre databaser og nettsider. Studentene har sine arbeidsplasser på eller i nærheten av biblioteket for jus og psykologi som er tilrettelagt for høy studentaktivitet og bruk av IKT.  PJ-biblioteket holder kurs i kildesøk og bruk av databaser for førsteavdelingsstudenter i samband med begynnerkollokviene og tilbyr oppfølgingskurs for andre års studenter. 

Flere av lærerne har tatt i bruk stasjonære PC-er i undervisningsrom og henter fram aktuelle kilder underveis i undervisningen. De fleste av lærerne har hatt opplæring i bruk av power point, og bruker dette i varierende grad, fortrinnsvis under forelesning. Tilbakemeldingene fra studentene er ikke entydig positive, det rapporteres også om lite hensiktsmessig bruk av power point. Det er derfor behov for å satse på veiledning av lærere i pedagogisk bruk av dette verktøyet.

Class-fronter har tidligere vært brukt på enkelte emner, men har vært oppsummert som lite egnet for våre formål.

5.3 
Rom-situasjonen

Ved romfordelingen i teorifagsbygget har Det juridiske fakultet kun førsteprioritet ved reservasjon av to seminarrom. Dette fører til en svært omflakkende tilværelse for de fleste av våre 14-15 parallellgående seminargrupper. Det gjør det også vanskelig å bli sikret et rom med nødvendig utstyr for bruk til elektronisk kildesøk o l, jf pkt 5.2.  Siden mesteparten av vår undervisning er seminarbasert, må vi ha førsteprioritet til booking av flere rom som egner seg til grupper med ca 20 deltakere.

6.  
Eksamen og eksamensformer

6.1 
Generelt

En av de største utfordringene ved overgang til masterstudiet var omlegging av eksamensformene. Omleggingen har ført til at det er blitt flere prøvingsformer, og at eksamen skal gjennomføres kun en gang pr år med mulighet til kontinuasjon. I tillegg kompliseres bildet ved at man har cand. jur. studenter både på 2, 3, og 4 avdeling, samt at man innenfor mastermodellen har ”utakts-kull” på 3 avdeling.

Antall tradisjonelle skoleeksamener er sterkt redusert til fordel for andre prøveformer som semesteroppgave, hjemmeeksamen med muntlig prøve og skoleeksamen med etterfølgende muntlig prøving. I tillegg har vi innført muntlige presentasjoner på 1-4 avdeling og en selvstendig muntlig eksamen på 1.avdeling.

Disse endringene har medført store utfordringer for alle de involverte: de vitenskapelige ansatte, administrasjonen, studentene og sensorene. Tilbakemeldingene fra studentene, og dels også fra sensorhold, er at en del av de nye eksamensformene er ukjente, krevende og at man har fått for lite informasjon om hva som forventes.  Dette er forhold studieutvalget vil følge opp. 

6.2  
Semesteroppgaven

Semesteroppgavene på 1.-3. avdeling skrives over en periode på ca 3 uker på slutten av høstsemesteret. Tilbakemeldingene på denne prøvingsformen er relativt gode. Det er imidlertid påpekt at enkelte rutiner må innskjerpes, bl a for å sikre konsekvent håndheving av ordgrensen. I tillegg bør det bli bedre informasjon om hva som forventes av studentene ved arbeid med oppgaven, for eksempel kravet til selvstendig arbeid med kildene, konsekvenser ved plagiat, etc. 

For de som skal kontinuere, er det et problem at dette først kan skje etter oppstart av neste semester og at de da går glipp av 3 uker undervisning/studering. Fordi vi har avventet klagesensuren før kontinuasjonseksamen holdes, har i verste fall halve semesteret gått før kontinuasjonen er ferdig.

Det er satt i gang arbeid for å få til en raskere avvikling av klagesensuren.

6.3
Skoleeksamen skriftlig

Denne eksamensformen er en videreføring av eksamensordningen på cand. jur. studiet. Det har vært få negative tilbakemeldinger på skoleeksamen.. Muligheten for kontinuasjon har ført til en ny type problem:  Enkelte studenter ser ut til å bevisst levere en så dårlig besvarelse at de er nødt til å stryke for å få rett til kontinuasjonseksamen. Det har aktualisert sondringen mellom besvarelser som ikke kan regnes som et ”faglig forsøk” og levering av ”blank besvarelse” (som likestilles med trekk under eksamen etter eksamensforskriften § 16 andre ledd). Det har vært usikkerhet både hos eksamensledere og sensorer.   Studieutvalget har rettet en henvendelse til studieavdelingen for å få klargjort hva som ligger i begrepet ”blank besvarelse ”, jf SU sak 40/05. 

6.4
Skoleeksamen muntlig (1 avdeling)

Denne eksamensformen har vist seg å være svært ressurskrevende mht, å skaffe tilveie sensorer. Under vårens eksamen var det så å si umulig å fremskaffe eksterne sensorer. En av årsakene til dette var at oppdraget var svært dårlig godtgjort sammenlignet med andre sensuroppdrag. Administrasjonen har i samråd med vitenskaplige ansatte oppjustert honorarsatsen her. I tillegg skapte det store problemer at planleggingen av eksamen startet alt for sent. Og at koordineringen mellom avdelingsutvalget, og administrasjonen var alt for dårlig.  

6.5
Hjemmeeksamen med muntlig prøve (2-4 avdeling)

Det har ikke kommet noen konkrete tilbakemeldinger på denne eksamensformen utover at den er krevende. Det presiseres fra studentene på 3 avdeling (”utaktskullet”) at de ønsker at hele eksamensavviklingen bør gjennomføres før jul og ikke slik at muntlig kommer etter jul.

6.6
Muntlige presentasjoner / prosedyreøvelser (1-.4 avdeling)

Fra studenthold har det vært anført at det har vært lite informasjon om hvordan denne presentasjonen skulle gjennomføres og hvilket krav som stilles til den enkelte student som skal gjennomføre presentasjonen. I og med at muntlige presentasjoner er en prøvingsform som må være godkjent før man får fremstille seg til skoleeksamen, må det registres hvem som faktisk har gjennomført presentasjonen underveis. Administrasjon av ordningen har vist seg svært utfordrende, og administrasjonen har av eget tiltak vurdert endringer i denne. Endringer er iverksatt fra og med høstsemesteret 2005.

6.7       Sensur
Etter vårt eksamensreglement skal hver sensorkommisjon ved alle prøveformer så langt som mulig være ulikt sammensatt, dvs en blanding av eksterne og interne sensorer, erfarne og uerfarne og av begge kjønn. En del av de eksterne sensorene er også sensorer ved juridisk fakultet i Oslo og Bergen. Det utarbeides sensorveiledninger til alle eksamensoppgaver. Fakultetets erfaringer med sensuren 2004/2005 har vært at innføringene av nye prøveformer har medført utfordringer for alle impliserte parter, også sensorene. Det er behov for en tydeligere beskrivelse av formål og forventninger til kandidatene ved de forskjellige prøveformene og god informasjon om dette til kandidater og sensorer. Også andre tiltak for å bedre sensuren er aktuelle. Dette skal utredes av en arbeidsgruppe høsten/vinteren 2005-06. 

7.
Studentenes faglige prestasjoner

7.1 
Gjennomstrømming og resultat.

Studentene evalueres både midtveis i studieåret (semesteroppgave), og avslutningsvis med bla skoleeksamen skriftlig og muntlig samt hjemmeeksamen med muntlig. tabellene nedenfor viser gjennomstrømmingen på den enkelte avdeling, samt hvorledes karakterene fordelte seg. Snittkarakteren ligger i all hovedsak på C.

1 avdeling master
	
	Antall møtt
	
	 Antall 

bestått
	A
	B
	C
	D
	E
	F

	Emne
	
	
	
	
	
	
	
	
	

	Jur-0500
	171
	
	143
	12
	28
	39
	26
	20
	28

	Jur-1001
	176
	
	164
	17
	27
	55
	34
	19
	12

	Jur-1004
	164
	
	165
	30
	46
	39
	23
	6
	1

	Jur-1003
	175
	
	155
	7
	36
	44
	24
	22
	20


2 avdeling master
	
	Antall møtt
	
	 Antall 

bestått
	A
	B
	C
	D
	E
	F

	Emne
	
	
	
	
	
	
	
	
	

	Jur-2002
	125
	
	125
	13
	31
	49
	24
	6
	0

	Jur-2002
	123
	
	120
	10
	27
	37
	30
	10
	3

	Jur-2003
	121
	
	110
	5
	12
	36
	35
	14
	11


3 avdeling master
	
	Antall møtt
	
	 Antall 

bestått
	A
	B
	C
	D
	E
	F

	Emne
	
	
	
	
	
	
	
	
	

	Jur-2501
	67
	
	65
	4
	14
	15
	16
	8
	2

	Jur-2502
	78
	
	76
	10
	18
	16 
	11
	8
	2

	Jur-2503
	92
	
	76
	2
	18
	13
	11
	21
	16


3 avdeling master –”utaktskull”
	
	Antall møtt
	
	 Antall 

bestått
	A
	B
	C
	D
	E
	F

	Emne
	
	
	
	
	
	
	
	
	

	Jur-2501
	59
	
	55
	2
	16
	14
	13
	5
	4


4 avdeling master
	
	Antall møtt
	
	 Antall 

bestått
	A
	B
	C
	D
	E
	F

	Emne
	
	
	
	
	
	
	
	
	

	Jur-3002
	33
	
	29
	4
	3
	7
	6
	6
	4

	Jur-3003
	31
	
	20
	3
	4
	3
	3
	6
	11

	Jur-3004
	31
	
	25
	1
	3
	10
	5
	5
	6


5 avdeling master

	
	Antall møtt
	
	 Antall 

bestått
	A
	B
	C
	D
	E
	F

	Emne
	
	
	
	
	
	
	
	
	

	Jur-3901
	4
	
	4
	3
	1
	
	0
	0
	0


På cand. jur modellen var det oppstart på de ulike avdelinger hvert semester. Ved overgangen til masterstudiet ble dette endret, slik at det kun er oppstart i høstsemesteret. Dette gjelder for samtlige avdelinger. I en overgangsfase åpnet fakultetet imidlertid opp for å la to kull starte opp i vårsemesteret for å komme i takt med den nye mastermodellen. Disse studentene går på et såkalt ”utaktskull”. Vi har derfor to resultater for tredjeavdeling master. 

Resultatet på Jur-3003 utmerker seg i negativ forstand mht. stor strykprosent. I klagerunden fikk mange av klagene medhold, og studentene gikk opp en til to karakterer. Studieutvalget ser alvorlig på spriket i karakterfastsettelsen etter klage, og vil i løpet av neste studieår jobbe videre med å kvalitetssikre eksamensordningen og sensuren.

Når det gjelder 5. avdeling master er det fire studenter som har levert stor masteravhandling til bedømmelse. Avdelingen starter formelt studieåret 2005/2006.

I studieåret 2004/2005 har det vært nedsatt ett nasjonalt referansepanel for masterstudiene i rettsvitenskap. Referansepanelet har vurdert karakterbruken i rettsstudiene høsten 2004. Referansepanelets konklusjoner er at det i er et godt samsvar mellom lærestedene i forståelsen av grad av sammenfall mellom kunnskapskrav /pensum og prestasjon.  Ved alle studiestedene gjøres det utstrakt bruk av eksterne sensorer, og en rekke av sensorene virker ved flere studiesteder. Referansepanelet viser også til at hele karakterskalaen er tatt i bruk, og at fordelingen av de enkelte karakterer ligger tett på hva normalfordelingen tilsier.

8.
Studieprogrammet for master i rettsvitenskap

8.1
Er målsettingen med studieprogrammet iht. studieplanen oppnådd? 

I studieplanens punkt 2. kan man lese hva som er målsettingen med jusstudiet. 

Den primære oppgaven er å utdanne gode jurister for samfunnet generelt og Nord-Norge spesielt. Det er stor grunn til å anta at antallet jurister i Nord-Norge har økt betraktelig innenfor alle sektorer. Når det gjelder å måle kompetansen til de uteksaminerte juristene har den tradisjonelle måten vært eksamensresultatene. Eksamensresultatene for kandidater utdannet ved UiTø har vært på tilsvarende nivå som ved UiB og UiO.

Når det gjelder punkt 2. annet og tredje ledd går disse mer spesifikt på å tilgodese samfunnets behov for juridiske kompetanse. Vi kan spørre om hvorvidt jusstudiet vårt er godt nok sammensatt for å gi samfunnet de juristene de har behov for.  For å utrede dette ønsker vi å foreta en undersøkelse av våre uteksaminerte kandidater.

Universitetsstyret bevilget i sak S 63-04 penger til å foreta en undersøkelse av arbeidsmarkedets vurdering av kompetansen til uteksaminerte kandidater. Denne undersøkelsen skal igangsettes sommeren 2005, og forventes ferdig i løpet av høsten.

8.2
Studiets oppbygging / fagsammensetning 

I og med at studieplanen for masterstudiet i rettsvitenskap ble iverksatt fra og med høsten 2003 (1. og 3.avdeling) og høsten 2004 (2. og 4.avdeling), har vi hittil ikke funnet det formålstjenlig med en total gjennomgang på sikte på revisjon. På grunnlag av den årlige evalueringen, jf ovenfor pkt 1, gjøres mindre justeringer etterhvert.

Programporteføljen – nye spesialfag: Ved overgang fra cand.jur.-studiet til masterstudiet ble studiets lengde redusert fra seks til fem år. Samtidig økte den valgfrie delen til et helt år. Studiets obligatoriske del ble dermed kuttet med et og et halvt år. Noen av de praktisk viktige fagene som da falt ut av studiet, er gjort om til spesialfag, f eks selskapsrett. Vi vil fortsette å opprette noen nye spesialfag for å øke studentenes valgmuligheter i Tromsø, for å rekruttere til fag innen forskningsstrategiens satsingsområder (fiskerirett er under planlegging) mv. Prinsipper for oppretting av nye spesialfag  skal inn i fakultetets utdanningsstrategi som er under utarbeidelse. 

8.3
Fagplaner og studieplaner

Det er utarbeidet fagplaner for hver avdeling. Når det gjelder valgfri del foreligger det egne studieplaner for spesialfagene. Masteroppgavene er regulert gjennom reglement for valgfri del  kapittel 4. Det er utarbeidet fagplan for det obligatoriske kurset for studentene som skal skrive masteroppgaver. 

8.4
Informasjonen om studieprogrammet

Informasjon om studieprogrammet i rettsvitenskap finnes i all hovedsak på våre nettsider. Fakultetet har fått en del kritikk av sidene som bla går på at de er vanskelige å finne frem i. Det er igangasatt et revideringsarbeid for nett sidene der målsettingen er at disse skal være evaluert og revidert ved utgangen av 2005.

8.5
Internasjonalisering

Studentutvesling kan skje etter tredje eller fjerde studieår. Det er relativt stor pågang fra studentene vedrørende informasjon om utenlandsstudier. Ved fakultetet har vi flere utvekslingsavtaler, men få engelskspråklige avtaler. Studentene etterspør engelskspråklige avtaler. 

Vi hadde fire studenter som reiste på utveksling i studieåret 2004/2005, mens vi har hatt 3 utenlandske studenter hos oss.

8.6
Forslag til videre oppfølging

1. Måltall
Fakultetsstyret fastsetter måltall for den enkelte avdeling.

2. Generelt om fagsammensetningen og programmet som helhet:

Det legges opp til en gjennomgang av ovennevnte sammen med avdelingsutvalgene etter avslutning av studieåret 2005/2006. Da vil samtlige fem avdelinger på masterstudiet i rettsvitenskap ha gjenomgått minimum en årssyklus.

3. Undervisningen


-
Avdelingsutvalgene må i samråd med administrasjonen planlegge undervisningen slik   at prøveeksamen blir avholdt på samtlige avdelinger  i god tid før skoleeksamen.

· Det bør søkes å planlegge undervisningen slik at det legges inn lesetid mellom fagene.

· De øvingsoppgaver som fastsettes bør kunne skrives av både 1 og 2 semesterstudenter på 3 avdeling.

· Undervisningen må legges opp slik at studentene også får øvet seg i domsanalyse.

· Det bør arrangeres informasjonsmøter om valgfri del.
· Studieutvalget (programstyret ) utarbeider en strategi for bruken av lærings og ressurssenteret i undervisningen.

· Studieutvalget (programstyret ) utarbeider en strategi for bruken av rettssalen i undervisningen.

4. Eksamen

-  
Studieutvalget ber administrasjonen gjennomgå rutinene for administrering og registrering av   muntlige presentasjoner samt utarbeide informasjon om muntlige presentasjoner på hjemmesidene våre.

- 
Studieutvalget ber administrasjonen og avdelingsutvalgene skjerpe rutinene for planlegging av eksamensarbeidet

-
Studieutvalget skal innføre fellesmøter med avdelingsutvalgslederne, der man skal ta opp tema som: eksamensreglement, eksamensansvar, gjennomføring av eksamen og sensur, etikk i undervisningen, samt vurdere mulige endrings og presiseringsbehov.

5. Studentutveksling

Studieutvalget ber om at femteavdelingsutvalget gjennomgår avtaleporteføljen, samt igangsetter et arbeid for å øke antall engelskspråklige avtaler.

6. Pedagogisk forum

Det fastsettes tre pedagogiske forum pr. semester. Tema høsten 2005 skal være seminarledelse, veiledning av masteroppgaver og IKT i undervisningen.

PhD-studiet i rettsvitenskap

Innledning

Studieprogramrapporten er utarbeidet med utgangspunkt i Universitetsdirektørens kvalitetssikringssystem, del I og II. Del I omfatter studieprogrammene ved Universitetet i Tromsø generelt, mens del II er utarbeidet for doktorgradsutdanningen spesielt, der den skiller seg fra bachelor- og masterstudiene. Med utgangspunkt i det sentrale kvalitetssikrings-systemet, har Det juridiske fakultet utarbeidet sine system for henholdsvis master- og doktorgradsutdanningen. 

I denne rapporten går vi først inn på de tre kvalitetsaspektene hvor Ph.D-studiet skiller seg fra bachelor- og masterstudiet.

1. Inntakskvalitet

· Evaluering av hvorvidt den enkelte søknad om opptak oppfyller de krav som er fastsatt i Ph.D-programmet – og forskriften

I løpet av studieåret 2004/2005 er det tatt opp to nye doktorgradsstudenter. 

Det er utarbeidet et eget søknadsskjema for Ph.D-studiet, som søkerne må fylle ut, slik at vi har de opplysningene som kreves for å vurdere om kravene til opptak er oppfylt. Prosjektbeskrivelse og kopi av vitnemål kreves. Begge søkerne for studieåret 2004/2005 var allerede vurdert etter disse kriteriene av en fagkyndig komité i forbindelse med søknad på stipendiatstilling. 

· Årlig evaluering av opptakskrav

Opptakskravet slik det er formulert i Ph.D.-programmet er vanskelig å forholde seg til for oss:

”Kandidater med dårligere snitt enn B (eller tilsvarende) på fordypningsblokken i bachelorgraden og mastergraden vil vanligvis ikke bli tatt opp.”
Det er ikke opprettet et bachelor-studie i jus, så en vurdering av karakterer på bakgrunn av dette kravet er umulig.

Vi har imidlertid sendt en henvendelse til Universitetsdirektøren om dette. Vi har nylig fått beskjed om at Ph.D-forskriften skal revideres i forbindelse med den nye Universitetsloven, og at våre synspunkter skal innarbeides da. 

· Evaluering av hvorvidt avtalen som fremlegges til signering gjenspeiler det faglige og finansielle opplegglegget som er presentert i søknad om opptak til det aktuelle Ph.D-programmet.

Denne problemstillingen er ikke aktuell hos oss, siden det er fakultetet som oppretter avtalene - som utarbeides på bakgrunn av søknaden og FUs vedtak. Dette sikrer at alle opplysningene gjenspeiles som skissert.

2. Programkvalitet

· Jevnlig evaluering av fremdriftsrapporter. (Minst én gang pr. år. basert på rapporter fra Ph.D-student og veileder(e).)

Doktorgradsstudentene og veiledere leverer årlig separate fremdriftsrapporter, fristen var sist satt til 31. januar 2005. Rapportene ble behandlet i FU. 

I forbindelse med siste rapportering, ytret en av veilederne bekymring for fremdriften til doktorgradsstudenten. Dette ble tatt opp i samtale med studenten, som utarbeidet en plan for fremdriften som ble godkjent av veilederne. Doktorgradsstudenten har også vært fulgt opp med samtaler i løpet av vårsemesteret.

Dette tilfellet satte imidlertid fokus på at det er viktig at veilederne gir slik tilbakemelding, gjerne så tidlig som mulig. I fremtiden skal veilederne orienteres om dette pr. brev og i samtaler med FU-leder.

Fremdriftsrapportene danner også grunnlaget for medarbeidersamtaler som blir gjennomført årlig av FU-leder. 

· Evaluering av kvalitet på enkeltemner som inngår i opplæringsdelen.

Vi har i løpet av de 10 siste årene satt sammen et variert opplæringstilbud for doktorgradsstudentene våre. Den organiserte opplæringen har bl. a. bestått av seminarer med inviterte forelesere, leseseminar der studentene presenterer og diskuterer utvalgte artikler (av og til egne), seminarer i vitenskapsteori, nasjonale seminarer (arrangeres årlig), seminar med spesielle tema osv. Det har også vært utarbeidet et lesepensum som har blitt brukt i forbindelse med seminarer.

Fra 2001 til 2005 har vi økt fra 7 doktorgradsstudenter til 20. Dette stiller større krav til oppfølging og kontroll, og FU har derfor nå modulisert opplæringsdelen. Et forslag til modulisering av opplæringsdelen ble derfor lagt frem for fakultetsstyret i oktober.

Forskningsutvalget har derfor ikke evaluert enkeltemner i opplæringsdelen i studieåret 2004/2005. Behovet for å kunne gjennomføre systematisk evaluering av kvaliteten på opplæringsdelen, har vært hovedgrunnen til at FU valgte å modulisere.

Evaluering av alle enkeltemner i opplæringsdelen vil bli gjennomført i løpet av neste studieår.

· Godkjenning av opplæringsdelen

Opplæringsdelen godkjennes ved at doktorgradsstudenten leverer en uttømmende oversikt over det de har deltatt på. FUs leder godkjenner dette på fullmakt. Ved tvil, skal saken legges frem for FU. 

Som det går frem over, har FU nå anbefalt en endring som vil bli gjennomført for neste studieår. I tillegg vil alle enkeltemner bli registrert i Felles studentsystem, og all deltagelse blir registrert som godkjent etter hvert. Slik vil vi også få bedre kontroll med at opplæringen er gjennomført.

3. Resultatkvalitet

· Jevnlig evaluering av fremdriftsrapporter

Fremdriftsrapportene evalueres en gang i året, ref. pkt. under programkvalitet. 

Kommentarer til fremdriften

Vi har nå 19 doktorgradsstudenter - hvis alle gjennomfører på normert tid, vil det si et gjennomsnitt på 5 disputaser i året. Den siste disputasen var i 2001. Det er flere grunner til at det har gått fire år ut disputaser. I årene 1998 – 2001 disputerte 7 personer for dr. juris-graden. Det tok tid å rekruttere nye doktorgradsstudenter, (rekruttering har vært et problem tidligere, men vi har nå flere søkere ved utlysning av stipendiatstillinger), og flere av våre doktorgradsstudenter har hatt lange sykemeldinger. Det har også vært et dødsfall blant doktorgradsstudentene. I 2001 hadde vi 6 stipendiatstillinger – i 2005 har vi 11 stipendiatstillinger. 

Årsakene til sykemeldingene har vært forskjellige og ligger utenfor vår kontroll, men to av sykemeldingene gjelder problemer med armer og skuldrer/nakke. Vi har i samarbeid med Bedriftshelsetjenesten arrangert arbeidsplassbesøk hos alle ansatte i forbindelse med flyttingen. Vi vurderer imidlertid nå å sette inn særskilte tiltak rettet mot doktorgradsstudentene, bl. a. bruk av diktafon.

Flere av doktorgradsstudentene nærmer seg imidlertid sluttfasen, og vi har beregnet følgende prognose for årene 2006, 2007 og 2008:

	2006
	2007
	2008

	3
	4
	4


I perioden 2000 – 2005 er to avhandlinger blitt refusert. Den ene avhandlingen ble innlevert etter to år, til tross for at begge veilederne og fakultetet frarådet det. Vedkommende har imidlertid nå fullført arbeidet som ble levert til ny bedømmelse i september 2005. Den andre doktorgradsstudenten har vært tilknyttet Høgskolen i Nord-Trøndelag, og har vært tatt opp på doktorgradsstudiet hos oss. Vi har nettopp mottatt bedømmelsen som refuserer avhandlingen. Det er vanskelig å trekke noen konklusjoner på bakgrunn av disse to episodene. 

To av våre doktorgradsstudenter har sluttet uten å levere arbeidet til bedømmelse. Den ene pga. jobbtilbud. Vedkommende planlegger imidlertid å fullføre arbeidet med avhandlingen, og skal i den forbindelse ha permisjon fra jobben i siste halvår av 2006. Hvis avhandlingen blir levert til bedømmelse ved utgangen av 2006, vil arbeidet likevel være gjennomført på normert tid. 

Den andre studenten som har sluttet, fortsetter arbeidet sitt ved et annet fakultet. Det var personlige grunner som lå bak ønsket om å flytte.

Gjennomsnittlig gjennomføringsstid for de som har disputert hos oss, er beregnet til 3 år og 11 måneder. (Beregnet fra oppstart av doktorgradsstudiet til innlevering av avhandlingen til bedømmelse, og justert for rettighetspermisjoner.) Det ser ut til at gjennomføringstiden kan ha økt noe, men det er vanskelig å konkludere før vi har fått flere avhandlinger til bedømmelse. Vi har imidlertid sett at doktorgradsstudentene søker om permisjon for å gjøre andre ting i perioder. Dette har vi godtatt, så lenge grunnen til permisjonssøknaden har vært faglig. Vi har sett positivt på dette, særlig i forhold til modning og faglige erfaringer, men slike permisjoner vil medføre lengre gjennomføringsstid, og fakultetet diskuterer nå denne praksisen.

· Jevnlig evaluering av bedømmelseskomiteens rapporter/anbefalinger.

Vi har for studieåret 2004/2005 ingen bedømmelser. Det ble oppnevnt en komité våren 2005, men bedømmelsen ble levert medio september og en evaluering av komiteens anbefalinger vil bli lagt frem i rapporten til neste år.

· Evaluering av hvorvidt foreslåtte bedømmelseskomiteer innehar den nødvendige faglige ekspertise.

Kravene:

· Begge kjønn skal være representert.

· Minst ett av medlemmene skal være uten tilknytning til institusjonen.

· Minst ett av medlemmene, såfremt mulig, skal være utenlandsk.

· Alle medlemmene skal ha doktorgrad eller tilsvarende.

Vi har i løpet av studieåret 2004/2005 oppnevnt en bedømmelseskomite:

· Professor II Eva-Maria Svensson, Universitetet i Tromsø

· Professor Hans Petter Graver, Universitetet i Oslo

· Professor Ruth Nielsen, Handelshøgskolen i København

Som det går frem av komitésammensetningen fyller den kravene i forskriften.

· Årlig evaluering av hvorvidt universitetets prosedyrer for saksbehandlingstid etterleves.

Komiteen (se over) ble oppnevnt på første styremøte etter at avhandlingen var levert til bedømmelse. Komiteen fikk en frist på tre måneder, og den ble overholdt på dagen.

Kvalitetskriterier fra kvalitetssikringssystemets del I

4. Innsatskvalitet

De fleste tiltakene under dette punktet er løpende tiltak avhengig av universitetsledelsens prioriteringer. Vi har likevel kommentert noen tiltak som har betydning for doktorgradsutdanningen.

Ressurser

Forskningsutvalget opplever at fakultetet setter av tilstrekkelige midler til drift av forskningen, f. eks. annuum, opplæringsdelen osv.

Når det gjelder kompetansenivå blant de faglig ansatte, har vi få fast ansatte. Fakultetet har jobbet med rekruttering i flere år. Det har vært vanskelig siden vi konkurrerer med private arbeidsplasser med svært høy avlønning, i tillegg til at det tar tid å bygge opp kompetanse nasjonalt. (I perioden 1876 – 2004 er det avlagt 186 doktorgrader ved de juridiske fakultetene. 73 av disse er avlagt i perioden 1995 – 2004.) Vi opplever nå likevel at det er i ferd med å snu, og sju av totalt ni som har disputert ved fakultetet, er tilknyttet oss i første- eller toppstilling. Vi er avhengige av å få tildelt midler til ansettelse i faste vitenskapelige stillinger. Universitetsledelsen har ved flere anledninger tildelt midler til fakultetet ved tilsetting i faste vitenskapelige stillinger. Dette er svært viktig for oss.

Fakultetet vedtok i august 2004 at administrasjonen skulle seksjoneres i en studieseksjon, en forskningsseksjon og en seksjon for personal. Det er ansatt en person i forskningsseksjonen, i tillegg skal en av kontorstillingene i administrasjonen knyttes til denne seksjonen. 

5. Undervisningskvalitet

All undervisning på doktorgradsstudiet utføres av våre vitenskapelige ansatte med doktorgrad. Vi har også hatt god erfaring med å invitere gjesteforskere fra Norge og Norden til å undervise innen spesielle tema. Fakultetet har også vedtatt normer for deltagelse på doktorgradsopplæringen, i tillegg til at det er fastsatt et minstekrav til deltagelse av lærere med doktorgrad for å sikre kvaliteten på utdanningen:

Tidsnormering og antall:
Prosjektpresentasjon: 3 timer pr time – 2 lærere + veileder.
Leseseminar: 2 timer pr time – 2 lærere.
Seminar m. inviterte forelesere: 2 timer pr time – 1 lærer.
Oppstartsseminar: 2 timer pr time – 1 lærer.
DNDS: 2 timer pr time (max 6 timer pr dag) – 2 lærere.
Forskertur: 12 timer for leder av FU, evt. fagansvarlige.
Alle våre doktorgradsstudenter har veiledere med doktorgrad. De som har eksterne veiledere, har også en intern veileder. Alle veilederne (og doktorgradsstudentene) har fått tilsendt de etiske retningslinjene som er utarbeidet av Forsknings- og studieavdelingen.

6. Forslag til oppfølging

1. Inntakskvalitet

Fakultetet må følge opp at opptakskravet i PhD-programmet vårt bygger på masterutdanningen. 

2. Programkvalitet

Det utarbeides et informasjonsskriv til veilederne om fremdriftsrapportering og tilbakemeldinger. FU-leder skal også ta dette temaet opp i samtale med veilederne.

Modulisering av opplæringsdelen gjennomføres, og evaluering av alle enkeltemner skal gjennomføres i studieåret 2005/2006.

Enkeltemnene registreres i Felles studentsystem (FS), slik at all deltagelse på opplæringsdelen blir registrert der.

3. Resultatkvalitet

Fakultetet skal i samarbeid med bedriftshelsetjenesten utvikle et tilbud spesielt rettet mot doktorgradsstudentene, for å sikre at de har gode arbeidsplassvilkår. I tillegg bør behovet for individuelle tilpasninger tas opp med den enkelte doktorgradsstudent som en del av medarbeidersamtalen.

Fakultetet ser på sin praksis for å innvilge permisjoner fra stipendiatstillinger og vurderer om praksis bør endres, sett i lys av gjennomføringstiden.

4. Innsatskvalitet

Arbeidet med å rekruttere til faste vitenskapelige stillinger må fortsette. Fakultetsledelsen må fortsatt ha fokus på dette i budsjettdialogen med universitetsledelsen.

Det juridiske fakultet

Administrasjonen

